الصفحه دى يتيمه, حاول تضيفلها لينك فى صفحات تانيه متعلقه بيها. فتحى على باشاغا اتولد فى سنه 1962 فى مدينة مصراته؛ اشتغل وزير داخليه فى ليبيا في حكومة الوفاق الوطنى وكمان اشتغل عُضو تبع المجلس الرئاسى فى طرابلس. وبعدين اترشح لمنصب وزير الداخلية ودا كان فى سنه 2018 شهر اكتوبر يوم سبعه ساعه ماصدر القرار بتاع رئيس المجلس الرئاسى لحكومة الوفاق الوطني اللى اسموا فائز السراج كلف فيه فتحى باشاغا بمسك منصب وزير داخليه في حكومة الوفاق الوطني بدل العميد عبد السلام عاشور، بموجب بقرار رقم (1371) لسنه 2018. اتولد فتحى علي عبد السلام باشاغا يوم 20 اغسطس سنة 1962 فى مدينة مصراته فى ليبيا. دخل الثانويه ونجح فيها وبعدين دخل الكلية الجوية بمرتبة مُلازم ثان طيار مقاتل واختاروه من وسط 5 ضُباط عشان يفضل يدرب الطلبة ودا كان بعد خلص الدورة التدريبيه ونجح فيها بامتياز، فضل يدرس فى الكليه الجويه لحد ما استقال من السلاح الجوي سنه 1993 عشان يؤسس شركة تجارية خاصة. لما قامت الثورة الليبية فى 2011، اتشكلت وقتها لجنة قضائية ودى لجنة استدعت الضباط العاملين والمُستقيلين عشان يكونو لجنة عسكرية وهو كان أحد عضو المجلس العسكري لمصراتة فى الوقت دا.